من ست سنين لبست الحجاب ضد رغبة اهلى ودخلنا في صراع الى يومنا هذا وحاليا عايزة اتنازل في الحجاب عشان ارضيهم وارتاح شوية وفنفس الوقت خايفة ادخل فصراع جديد مع ناس جديدة بسبب تراجعي..انا مش عايزة ارضى حد بس انا عايزة راحة وسلام ويسيبوني فحالي والله 😰😰😩😩انا مبقاش ليا راي ولا حلم انا بقيت إمعة وريشة
سأجيب على طبقات: الطبقة الأولى: أين تنتهي سلطة الآخر وتبدأ حريتي؟، وهل للأهل الحق في التدخل في اختياراتي الشخصية؟، وهل يصح أن نترك اختياراتنا الصائبة لأنها لا ترضي الآخر؟ الآخر هنا قد يكون الوالدين، أو زملاء ورؤساء العمل، والمجتمع. دوماً ستجدين أن قراراتك الجذرية أو المصححة -بغض النظر عن نوعها- ستقابل بموجة صادمة من المقاومة، الداخلية والخارجية. السؤال هنا: أين أنا وأين الآخر؟ وأين استقلالي بذاتي وحريتي عن التبعية؟! في رواية هاري پوتر، يخبر دمبلدور عاري بحقيقة: "ستجد أن عليك الاختيار بين ما هو صواب وما هو سهل." _______ الطبقة الثانية: المقاومة الخارجية اللي بنقابلها بتستمد قوتها من المقاومة الداخلية، فهل احنا متصالحين مع قرارتنا ولا بناخدها بشكل انفعالي؟ هل احنا مقتنعين بفلسفة الحجاب؟ وهحط لك ڤيديو تحت تشوفيه. ______ الطبقة الثالثة: الحجاب، لو كنت غير محتجبة فمكنتش هدي نفسي الحق أن أتكلم هنا، لكن أنت محجبة بالفعل، وده من أساسيّات الدين، ويوماً ما اعترض أبي على أحد اختياراتي الدينية، فقلت له: (بابا أنا بحبك، وأتمنى ميجيش يوم أضطر فيه إني أختار بين ربنا وبينك، عشان مش هقدر مختارش ربنا)، بشرط مكونش جي في الهايفة ومتصدر ولا في حاجة غلط ومنشف راسي، وطبعاً متفهم إن موقفي كولد أسهل من موقفك كبنت. https://youtu.be/08a0-oX0byY